pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บก. กำหนดแนวทางการเบิกค่ารักษาพยาบาล
วันอังคารที่ 25 กรกฎาคม 2560
บก. กําหนดแนวทางการเบิกค่ารักษาพยาบาล
กรมบัญชีกลางร่วมกับโรงพยาบาลศิริราช ปิยมหาราชการุณย์ ในการกําหนดแนวทางการเบิกจ่ายเงินค่ารักษาพยาบาลของผู้มีสิทธิสวัสดิการรักษาพยาบาลข้าราชการ เพื่อให้ได้รับความสะดวกรวดเร็วมากยิ่งขึ้น
นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง กล่าวว่า กรมบัญชีกลางได้แจ้งให้หน่วยงานที่เกี่ยวข้องทราบว่า โรงพยาบาลศิริราช ปิยมหาราชการุณย์ คณะแพทยศาสตร์ ศิริราชพยาบาล มหาวิทยาลัยมหิดล เป็นโรงพยาบาลของรัฐ แต่เนื่องจากโรงพยาบาลไม่ได้จัดทําระบบเพื่อรองรับวิธีการเบิกจ่ายเงินค่ารักษาพยาบาลของสิทธิสวัสดิการรักษาพยาบาลข้าราชการ และยังไม่ได้เข้าร่วมโครงการเบิกจ่ายตรงกับกรมบัญชีกลาง จึงทําให้ผู้มีสิทธิต้องทดรองจ่ายเงินไปก่อน แล้วจึงนําใบเสร็จรับเงินมายื่นขอเบิกเงินจากส่วนราชการต้นสังกัด ซึ่งทําให้ผู้มีสิทธิไม่ได้รับความสะดวกกรมบัญชีกลาง จึงได้หารือร่วมกับโรงพยาบาลศิริราช ปิยมหาราชการุณย์ เพื่อกําหนดแนวทางเกี่ยวกับการเบิกจ่ายเงินให้ผู้มีสิทธิที่เข้ารับการรักษาพยาบาล โดยจําแนกเป็น 2 ประเภท ดังนี้ (1) ประเภทผู้ป่วยนอก ผู้มีสิทธิต้องแจ้งกับโรงพยาบาลฯ ให้ลงรหัสรายการอัตราค่าบริการสาธารณสุข แล้วนําไปยื่นเบิกที่ส่วนราชการต้นสังกัด โดยให้ส่วนราชการพิจารณาอนุมัติการเบิกเงินได้ตามสิทธิที่กระทรวงการคลังกําหนด (2) ประเภทผู้ป่วยใน โรงพยาบาลจะจัดทําแบบฟอร์มการบันทึกข้อมูลค่ารักษาพยาบาลตามที่กรมบัญชีกลางกําหนด เพื่อให้ผู้มีสิทธินํามายื่นขอเบิกเงินต่อส่วนราชการต้นสังกัด เพื่อขออนุมัติต่อกรมบัญชีกลาง โดยกรมบัญชีกลางจะทําหน้าที่คํานวณเงินค่ารักษาพยาบาลแทนหน่วยงานต้นสังกัด เพื่อนําไปจ่ายชดเชยให้กับผู้มีสิทธิต่อไป
โฆษกกรมบัญชีกลาง กล่าวเสริมอีกว่า แนวทางการเบิกจ่ายเงินดังกล่าว จะช่วยทําให้ผู้มีสิทธิได้รับเงินคืนเร็วขึ้น มีความสะดวกมากยิ่งขึ้น ทั้งนี้ สามารถสอบถามรายละเอียดเพิ่มเติมได้ที่ กองสวัสดิการรักษาพยาบาล กลุ่มงานกฎหมายด้านสวัสดิการรักษาพยาบาล กรมบัญชีกลาง โทรศัพท์ 0-2127-7396-98
รัฐบาลไทย-ข่าวทำเนียบรัฐบาล-รฟม. และ BEM เพิ่มขบวนรถไฟฟ้า MRT ในชั่วโมงเร่งด่วนเย็น ตามมาตรการ Social Distancing พร้อมอำนวยความสะดวกผู้โดยสารเดินทางกลับเข้าเคหสถานก่อนเคอร์ฟิว ตามนโยบายกระทรวงคมนาคม [กระทรวงคมนาคม]
วันพุธที่ 8 เมษายน 2563
รฟม. และ BEM เพิ่มขบวนรถไฟฟ้า MRT ในชั่วโมงเร่งด่วนเย็น ตามมาตรการ Social Distancing พร้อมอํานวยความสะดวกผู้โดยสารเดินทางกลับเข้าเคหสถานก่อนเคอร์ฟิว ตามนโยบายกระทรวงคมนาคม [กระทรวงคมนาคม]
รฟม. และ BEM เพิ่มขบวนรถไฟฟ้า MRT ในชั่วโมงเร่งด่วนเย็น ตามมาตรการ Social Distancing พร้อมอํานวยความสะดวกผู้โดยสารเดินทางกลับเข้าเคหสถานก่อนเคอร์ฟิว ตามนโยบายกระทรวงคมนาคม
วันนี้ (7 เมษายน 2563) นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) เปิดเผยว่า ตามข้อสั่งการของนายกรัฐมนตรีและนายศักดิ์สยาม ชิดชอบ รัฐมนตรีว่าการกระทรวงคมนาคม รฟม. และ บริษัท ทางด่วนและรถไฟฟ้ากรุงเทพ จํากัด (มหาชน) (BEM) ผู้ให้บริการเดินรถไฟฟ้ามหานคร สายเฉลิมรัชมงคล (MRT สายสีน้ําเงิน) และสายฉลองรัชธรรม (MRT สายสีม่วง) พร้อมปรับเพิ่มขบวนรถไฟฟ้าวิ่งให้บริการประชาชนช่วงก่อนเวลาเคอร์ฟิว 22.00 น. ตั้งแต่วันที่ 7 เมษายน 2563 เป็นต้นไป โดยรถไฟฟ้า MRT สายสีน้ําเงิน จะจัดรถไฟฟ้าจํานวน 42 ขบวน วิ่งให้บริการต่อเนื่องในชั่วโมงเร่งด่วนเย็นจนถึงปิดให้บริการ ระหว่างเวลา 17.30 – 21.30 น. ด้วยความถี่ให้บริการ 3.50 นาทีต่อขบวน และรถไฟฟ้า MRT สายสีม่วง จะจัดรถไฟฟ้าจํานวน 16 ขบวน วิ่งให้บริการต่อเนื่องในชั่วโมงเร่งด่วนเย็นจนถึงปิดให้บริการ ระหว่างเวลา 18.00 – 21.30 น. ด้วยความถี่ให้บริการ 4.30 นาทีต่อขบวน ทั้งนี้เพื่ออํานวยความสะดวกและลดความหนาแน่นแก่ผู้โดยสาร สามารถเดินทางกลับเข้าเคหสถานได้ก่อนเวลา 22.00 น.
รฟม. และ BEM ขอขอบคุณผู้โดยสารทุกท่านที่ให้ความร่วมมือในการสวมหน้ากากอนามัย และปฏิบัติตนตามมาตรการ Social Distancing โดยเว้นระยะห่างระหว่างกัน 1-2 เมตร ทุกครั้งที่เข้าใช้บริการในระบบรถไฟฟ้า MRT พร้อมนี้ขอส่งกําลังใจให้ประชาชนร่วมดูแลสุขภาพอนามัยของตนเองและคนรอบข้าง เพื่อก้าวผ่านสถานการณ์นี้ไปด้วยกัน ผู้โดยสารโปรดตรวจสอบตารางการเดินรถและเวลารถไฟฟ้าขบวนสุดท้ายได้จากประกาศภายในสถานี หรือ เฟซบุ๊ก MRT Bangkok Metro โมบายแอพลิเคชั่น Bangkok MRT เว็บไซต์ www.bemplc.co.th ศูนย์บริการข้อมูล โทร. 0 2624 5200 และติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-นายกรัฐมนตรีปลูกป่าชายเลนในโครงการ  “เพิ่มและขยายพันธุ์ไม้ป่าชายเลน”  เพื่อป้องกันปัญหาน้ำทะเลกัดเซาะชายฝั่งบางขุนเทียน
วันพุธที่ 13 กุมภาพันธ์ 2562
นายกรัฐมนตรีปลูกป่าชายเลนในโครงการ  “เพิ่มและขยายพันธุ์ไม้ป่าชายเลน”  เพื่อป้องกันปัญหาน้ําทะเลกัดเซาะชายฝั่งบางขุนเทียน
นายกรัฐมนตรีและคณะ ร่วมปลูกป่าชายเลนในโครงการ “เพิ่มและขยายพันธุ์ไม้ป่าชายเลน” เพื่อป้องกันปัญหาน้ําทะเลกัดเซาะชายฝั่งบางขุนเทียน ณ จุดชมวิวป่าชายเลนทะเลกรุงเทพฯ เขตบางขุนเทียน
วันนี้ (13 กุมภาพันธ์ 2562) เวลา 15.45 น. ณ จุดชมวิวป่าชายเลนทะเลกรุงเทพฯ เขตบางขุนเทียน พลเอก ประยุทธ์ จันทร์โอชา นายกรัฐมนตรีและคณะ ร่วมปลูกป่าชายเลนในโครงการ “เพิ่มและขยายพันธุ์ไม้ป่าชายเลน” เพื่อป้องกันปัญหาน้ําทะเลกัดเซาะชายฝั่งบางขุนเทียน โอกาสนี้ นายกรัฐมนตรีเดินทางโดยเรือไปยังท่าเรือเจ้าแม่ศรีนิล ตามเส้นทางคลองศรีกุมาร ตลอดสองข้างทางเป็นป่าชายเลนที่มีความสมบูรณ์เป็นแหล่งที่อยู่อาศัยของสัตว์น้ํานานาชนิด
จากนั้นนายกรัฐมนตรีได้ขี่รถจักรยานไปยังจุดชมวิว เพื่อร่วมกิจกรรม “เพิ่มและขยายพันธุ์ไม้ป่าชายเลน” ด้วยการยิงเมล็ดแสมด้วยง่ามไม้เข้าสู่ป่าชายเลนและปลูกต้นโกงกาง พร้อมทั้งฟังรายงานการใช้ท่อใยหินทดแทนแนวไม้ไผ่ที่จัดทําไว้เพื่อป้องกันการกัดเซาะของชายฝั่ง ความเสียหายจากผลกระทบพายุปาบึกที่ผ่านมา และแนวทางวิศวกรรมเชิงโครงสร้างของการเตรียมการวางแผนการป้องกันการกัดเซาะชายฝั่งในระยะยาวอีกด้วย ซึ่งนายกรัฐมนตรีได้กล่าวกับเจ้าหน้าที่และประชาชนในพื้นที่ว่า ขอให้ช่วยกันดูแลรักษาธรรมชาติสิ่งแวดล้อม เพื่อต่อไปจะได้ส่งเสริมให้เป็นสถานที่ท่องเที่ยวที่ใกล้กรุงเทพมหานคร ประชาชนสามารถเดินทางมาพักผ่อนได้อย่างสะดวก
สําหรับการอนุรักษ์และพัฒนาป่าชายเลน พื้นที่เขตบางขุนเทียน ซึ่งเป็นพื้นที่เขตเพียงแห่งเดียวของกรุงเทพฯ ที่ติดทะเล นั้น ในอดีตมีแนวฝั่งที่อุดมสมบูรณ์ แต่เนื่องจากการถูกบุกรุกและอิทธิพลของคลื่นลมทําให้เกิดวิกฤติการกัดเซาะชายฝั่งอย่างรุนแรง ปัจจุบันได้มีการดําเนินการตามแนวพระราชดําริด้านการอนุรักษ์และพัฒนาป่าชายเลน “ปลูกป่าในใจคนตามศาสตร์พระราชา” ในพระบาทสมเด็จพระปรมินทรมหาภูมิพลอดุลยเดช บรมนาถบพิตร โดยปลูกป่าชายเลน เพื่อฟื้นฟู สร้างความสมดุลของระบบนิเวศ แก้ไขปัญหาการกัดเซาะชายฝั่ง รวมทั้งส่งเสริมให้พื้นที่ดังกล่าวเป็นแหล่งท่องเที่ยวเชิงนิเวศอีกแห่งหนึ่งของกรุงเทพมหานครอีกด้วย
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.อุตสาหกรรม ลุยพื้นที่ภาคตะวันออกเฉียงเหนือ เสริมจุดแข็ง SMEs ต่อยอดธุรกิจเพิ่มช่องทางตลาดใหม่
วันอาทิตย์ที่ 27 สิงหาคม 2560
ก.อุตสาหกรรม ลุยพื้นที่ภาคตะวันออกเฉียงเหนือ เสริมจุดแข็ง SMEs ต่อยอดธุรกิจเพิ่มช่องทางตลาดใหม่
คณะเจ้าหน้าที่อุตสาหกรรมและสื่อมวลชนลงพื้นที่ จังหวัดอุดรธานี เพื่อเยี่ยมชมกิจการของผู้ประกอบการขนาดกลางและขนาดย่อม (SMEs) ที่ได้รับการสนับสนุนสินเชื่อจากกองทุนพัฒนาเอสเอ็มอีตามแนวประชารัฐ 20,000 ล้านบาท เพื่อนําไปต่อยอดธุรกิจและขยายกําลังการผลิต
จ.อุดรธานี วันนี้ 27 สิงหาคม 2560 นายพรเทพ การศัพท์ รองอธิบดีกรมส่งเสริมอุตสาหกรรม เปิดเผยภายหลังการนําคณะเจ้าหน้าที่อุตสาหกรรมและสื่อมวลชนลงพื้นที่ จังหวัดอุดรธานี เพื่อเยี่ยมชมกิจการของผู้ประกอบการขนาดกลางและขนาดย่อม (SMEs) ที่ได้รับการสนับสนุนสินเชื่อจากกองทุนพัฒนาเอสเอ็มอีตามแนวประชารัฐ 20,000 ล้านบาท เพื่อนําไปต่อยอดธุรกิจและขยายกําลังการผลิต
โดยการจัดกิจกรรมคลินิกสัญจรดังกล่าวได้รับการตอบรับจากผู้ประกอบการเป็นจํานวนมากทั้งในรูปแบบการขอสนับสนุนสินเชื่อดอกเบี้ยต่ํา การเข้าร่วมฝึกอบรมในการพัฒนาธุรกิจ และขอรับคําปรึกษาแนะนํา ซึ่งการปล่อยสินเชื่อสนับสนุนเอสเอ็มอีในพื้นที่ครอบคลุม 2 กลุ่มจังหวัด ประกอบด้วย 1.กลุ่มจังหวัด             ภาคตะวันออกเฉียงเหนือตอนบน ได้แก่ จังหวัดอุดรธานี เลย หนองบัวลําภู หนองคาย และบึงกาฬ 2.กลุ่มจังหวัดภาคตะวันออกเฉียงเหนือตอนกลาง ได้แก่ จังหวัดขอนแก่น มหาสารคาม ร้อยเอ็ด และกาฬสินธุ์ โดยขณะนี้มีผู้ยื่นคําขอเข้ามาแล้ว จํานวน 2,497 ราย วงเงิน 4,234.22 ล้านบาท และได้อนุมัติรวมทุกกองทุนไปแล้ว 376 ราย วงเงิน 1,263.62 ล้านบาท (ข้อมูล ณ วันที่ 23 สิงหาคม 2560)
นายเอกพัด ชํานิโลก กรรมการผู้จัดการ บริษัท ยูดี บิสกิต จํากัด ผู้ผลิตขนมปังกรอบ ภายใต้แบรน์ “ยูดี” กล่าวว่า บริษัทได้รับการอนุมัติสินเชื่อจากกองทุนตามแนวประชารัฐ จํานวน 3,000,000 บาท เพื่อนําไปซื้อเครื่องจักรในการขยายการผลิตให้เพิ่มขึ้นและซื้อรถยนต์ เพื่อเพิ่มประสิทธิภาพในการจัดส่งสินค้าไปยังลูกค้าทั้งในและประเทศเพื่อนบ้าน ได้แก่ ลาว พม่า โดยสินเชื่อที่ได้จากกองทุนดังกล่าว บริษัทจะนําไปซื้อเครื่องจักร เพื่อขยายกําลังการผลิต อีก 1 ไลน์การผลิต ซึ่งจะทําให้บริษัทมีความสามารถในการผลิตเพิ่มขึ้น 20-30 เปอร์เซ็นต์ และทําให้ทันต่อคําสั่งซื้อจากลูกค้าที่เข้ามาอย่างต่อเนื่อง จากเดิมอยู่ที่ประมาณ 50 ตันต่อเดือน ซึ่งมั่นใจในระยะ 2-3 ปีข้างหน้า ยอดขายจะเพิ่มขึ้นเป็นประมาณ 100 ล้านบาท โดยในปัจจุบันอยู่ที่ 50-60 ล้านบาท นอกจากนี้ บริษัทยังได้       ให้ความสนใจเข้าร่วมโครงการฝึกอบรมและพัฒนาบุคลากรไม่ว่าจะเป็นด้านการบริหารสินค้าคงคลัง และการเพิ่มทักษะให้กับพนักงานในระบบการบริหารจัดการด้านการผลิต เพราะมีความสําคัญต่อบริหารธุรกิจและการพัฒนาผลิตภัณฑ์ ให้มีคุณภาพมากยิ่งขึ้น
สําหรับผู้ที่สนใจสามารถติดต่อสอบถามรายละเอียดได้ที่ สํานักงานอุตสาหกรรมจังหวัดทั่วประเทศ       ธนาคารพัฒนาวิสาหกิจขนาดกลางและขนาดย่อม ทุกสาขา และศูนย์สนับสนุนและช่วยเหลือเอสเอ็มอี www.smessrc.com หรือ Call Center 1358
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2563 ระหว่างวันที่ 26 มิถุนายน – 2 กรกฎาคม 2563
วันศุกร์ที่ 3 กรกฎาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 26 มิถุนายน – 2 กรกฎาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 26 มิถุนายน – 2 กรกฎาคม 2563  พบการกระทําผิด จํานวน 313 คดี คิดเป็นเงินค่าปรับ 5.08 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 26 มิถุนายน - 2 กรกฎาคม 2563) พบว่ามีการกระทําผิด จํานวน 313 คดี คิดเป็นเงินค่าปรับ 5.08 ล้านบาท โดยแยกเป็น สุรา จํานวน 196 คดี ค่าปรับ 2.11 ล้านบาท ยาสูบ จํานวน 76 คดี ค่าปรับ 2.03 ล้านบาท ไพ่ จํานวน 7 คดี ค่าปรับ 0.10 ล้านบาท น้ํามันและผลิตภัณฑ์น้ํามัน จํานวน 12 คดี ค่าปรับ 0.16 ล้านบาท น้ําหอม จํานวน 1 คดี ค่าปรับ จํานวน 0.01 ล้านบาท รถจักรยานยนต์ จํานวน 11 คดี ค่าปรับ จํานวน 0.28 ล้านบาท และสินค้าอื่น ๆ จํานวน 10 คดี ค่าปรับ 0.39 ล้านบาท โดยมีของกลางแยกเป็นน้ําสุรา จํานวน 3,165.195 ลิตร ยาสูบ จํานวน 3,422 ซอง ไพ่ จํานวน 304 สํารับ น้ํามันและผลิตภัณฑ์น้ํามัน จํานวน 16,341.000 ลิตร น้ําหอม จํานวน 8 ขวด รถจักรยานยนต์ จํานวน 11 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 2 กรกฎาคม 2563 พบว่ามีการกระทําผิด จํานวน 21,642 คดี คิดเป็นเงินค่าปรับ 370.53 ล้านบาท โดยแยกเป็น สุรา จํานวน 12,344 คดี ค่าปรับ 126.25 ล้านบาท ยาสูบ จํานวน 6,421 คดี ค่าปรับ 150.75 ล้านบาท ไพ่ จํานวน 460 คดี ค่าปรับ 6.82 ล้านบาท น้ํามันและผลิตภัณฑ์น้ํามัน จํานวน 984 คดี ค่าปรับ 36.38 ล้านบาท น้ําหอม จํานวน 47 คดี ค่าปรับ 1.36 ล้านบาท รถจักรยานยนต์ จํานวน 959 คดี ค่าปรับ จํานวน 22.42 ล้านบาท และสินค้าอื่น ๆ จํานวน 427 คดี ค่าปรับ 26.55 ล้านบาท โดยมีของกลางแยกเป็นน้ําสุรา จํานวน 1,275,300.325 ลิตร ยาสูบ จํานวน 378,335 ซอง ไพ่ จํานวน 60,222 สํารับ น้ํามันและผลิตภัณฑ์น้ํามัน จํานวน 2,400,565.000 ลิตร น้ําหอม จํานวน 42,840 ขวด รถจักรยานยนต์ จํานวน 1,060 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รพ.บางพลี จังหวัดสมุทรปราการ พัฒนานวัตกรรมขานุ่ม ลดแผลกดทับ ผู้ป่วยกระดูกสะโพกหัก
วันเสาร์ที่ 8 กันยายน 2561
รพ.บางพลี จังหวัดสมุทรปราการ พัฒนานวัตกรรมขานุ่ม ลดแผลกดทับ ผู้ป่วยกระดูกสะโพกหัก
โรงพยาบาลบางพลี จังหวัดสมุทรปราการ ใช้นวัตกรรมขานุ่มนุ่มในการรักษาผู้ป่วยกระดูกสะโพกหัก ลดการเกิดแผลกดทับ ใช้ได้ดีทั้งในโรงพยาบาลและบ้าน ผู้ป่วยรู้สึกสบายขึ้น ลดภาวะแทรกซ้อน ใช้วัสดุในชุมชน ลดปริมาณขยะ กระจายรายได้
นางภิญญลักษณ์ เรวัตพัฒนกิตติ์ พยาบาลวิชาชีพชํานาญการ แผนกศัลยกรรมกระดูก โรงพยาบาลบางพลี จังหวัดสมุทรปราการ ให้สัมภาษณ์ว่า ผู้สูงอายุที่มีปัญหากระดูกข้อสะโพกหักจะรักษาด้วยการผ่าตัด แต่หากผู้ป่วยมีความเสี่ยงสูงที่จะผ่าตัด เช่น มีโรคร่วม มีอาการหลงสับสนหรือไม่สามารถเดินได้ แพทย์จะรักษาโดยการนอนพักบนเตียงเพื่อถ่วงน้ําหนัก ซึ่งผู้ป่วยมักจะไม่ให้ความร่วมมือในการรักษา เช่น ดึงอุปกรณ์ถ่วงน้ําหนักออก ดิ้นไปมา ทําให้ถ่วงน้ําหนักได้ไม่ตรงตามแผนการรักษาของแพทย์ เกิดภาวะแทรกซ้อน เช่น แผลกดทับบริเวณส้นเท้า ปลายเท้าตก จึงได้พัฒนานวัตกรรมขานุ่มนุ่มรักษาผู้ป่วยข้อสะโพกหักโดยการถ่วงน้ําหนัก โดยใช้ฟองน้ําภายในแผ่นไม้ มีสปริงรองที่ปลายเท้าและหุ้มด้วยหนัง รองขาผู้ป่วยให้อยู่นิ่งๆ แต่หากผู้ป่วยที่มีภาวะสับสน ดิ้นไปมา สปริงที่ปลายเท้าจะช่วยให้นวดฝ่าเท้าไปในตัว ทําให้ปลายเท้าไม่ตก ไม่เกิดแผลกดทับส้นเท้าเมื่อต้องถ่วงน้ําหนักนาน ๆ โดยนวัตกรรมนี้ ผ่านการเห็นชอบจากแพทย์เฉพาะทางศัลยกรรมกระดูกให้ใช้กับผู้ป่วยตั้งแต่นอนพักในโรงพยาบาล และใช้ต่อเนื่องเมื่อกลับบ้าน ซึ่งโรงพยาบาลบางพลี เป็นโรงพยาบาลแรกในจังหวัดสมุทรปราการที่เริ่มใช้นวัตกรรมนี้ สามารถขยายผลต่อไปยังโรงพยาบาลอื่น ๆ ได้
ผลการใช้นวัตกรรม ตั้งแต่ 1 กุมภาพันธ์ 2561 ถึงปัจจุบัน มีผู้ป่วยทั้งหมด 43 ราย เกือบทุกรายไม่มีภาวะปลายเท้าตก พบเกิดแผลกดทับบริเวณส้นเท้าเพียง 1 ราย ได้ปรับปรุงนวัตกรรมโดยนําเจลมารองที่ส้นเท้าผู้ป่วย เพื่อให้ได้ผลในการป้องกันแผลกดทับดียิ่งขึ้น ช่วยให้ผู้ป่วยมีความสบายมากขึ้น ผู้ดูแลสามารถทํางานประจําได้ตามปกติ ลดค่าใช้จ่ายการเดินทางมาเยี่ยมผู้ป่วยที่โรงพยาบาลกรณีผู้ป่วยกลับไปถ่วงน้ําหนักต่อเนื่องที่บ้าน นอกจากนี้ ยังช่วยอนุรักษ์สิ่งแวดล้อม ลดปริมาณขยะจากการนําวัสดุเหลือใช้มาใช้ให้เกิดประโยชน์ ลดค่าใช้จ่ายและลดเวลาการนอนโรงพยาบาล สามารถนํานวัตกรรมใช้ซ้ําได้ ต้นทุนการผลิตต่ํา ซ่อมได้ ช่วยกระจายรายได้สู่ชุมชน
ทั้งนี้ โรงพยาบาลบางพลี มีผู้ป่วยกระดูกสะโพกหักสูงขึ้นทุกปี ในปี 2558 พบ 54 ราย ปี 2559 จํานวน 58 ราย และปี 2560 จํานวน 66 ราย ข้อมูล ณ เดือนเมษายน 2561 พบ 45 ราย
*************************************** 8 กันยายน 2561
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้การต้อนรับผู้แทนมูลนิธิฟรีดริช เนามัน
วันจันทร์ที่ 3 ธันวาคม 2561
ปลัดกระทรวงยุติธรรม ให้การต้อนรับผู้แทนมูลนิธิฟรีดริช เนามัน
ปลัดกระทรวงยุติธรรม ให้การต้อนรับผู้แทนมูลนิธิฟรีดริช เนามัน
ในวันจันทร์ที่ ๓ ธันวาคม ๒๕๖๑ เวลา ๑๑.๐๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ให้การต้อนรับ นายโมริทซ์ ไคลเนอ-บรอคฮอฟ (Mr.MoritzKleine-Brockhoff)
ผู้อํานวยการส่วนภูมิภาคเอเชียตะวันออกเฉียงใต้และตะวันออก
มูลนิธิฟรีดริช เนามัน ประเทศไทย (FriedrichNaumannFoundation) พร้อมคณะ
ในโอกาสเข้าเยี่ยมคารวะ พร้อมหารือข้อราชการเกี่ยวกับแนวทางในการพัฒนาความร่วมมือ
เพื่อส่งเสริมสิทธิและเสรีภาพในประเทศไทย
รัฐบาลไทย-ข่าวทำเนียบรัฐบาล-กรุงไทย ขยายเวลางดให้บริการ เปิดบัญชีใหม่ และ ผูกพร้อมเพย์ที่สาขา เพื่อหลีกเลี่ยงการแพร่ระบาดไวรัสโควิด-19  [กระทรวงการคลัง]
วันพุธที่ 1 เมษายน 2563
กรุงไทย ขยายเวลางดให้บริการ เปิดบัญชีใหม่ และ ผูกพร้อมเพย์ที่สาขา เพื่อหลีกเลี่ยงการแพร่ระบาดไวรัสโควิด-19  [กระทรวงการคลัง]
กรุงไทย ขยายเวลางดให้บริการ เปิดบัญชีใหม่ และ ผูกพร้อมเพย์ที่สาขา เพื่อหลีกเลี่ยงการแพร่ระบาดไวรัสโควิด-19
กรุงไทย ขยายเวลางดให้บริการ เปิดบัญชีใหม่ และ ผูกพร้อมเพย์ที่สาขา เพื่อหลีกเลี่ยงการแพร่ระบาดไวรัสโควิด-19
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานประชุมทางไกล เพื่อหารือการจัดการเศษพลาสติกจากต่างประเทศ
วันศุกร์ที่ 27 มีนาคม 2563
ปลัดกอบชัยฯ เป็นประธานประชุมทางไกล เพื่อหารือการจัดการเศษพลาสติกจากต่างประเทศ
นายกอบชัย สังสิทธิสวัสดิ์ เป็นประธานการประชุมทางไกล (Video Conference) เพื่อหารือเรื่องการจัดการเศษพลาสติกจากต่างประเทศ กับอุตสาหกรรมจังหวัด และหัวหน้ากลุ่มโรงงานอุตสาหกรรม ทั้ง 6 จังหวัด ณ ห้องประชุม อก 2 ชั้น 3 สํานักงานปลัดกระทรวงอุตสาหกรรม
วันนี้ (27 มีนาคม 2563) นายกอบชัย สังสิทธิสวัสดิ์ เป็นประธานการประชุมทางไกล (Video Conference) เพื่อหารือเรื่องการจัดการเศษพลาสติกจากต่างประเทศ กับอุตสาหกรรมจังหวัด และหัวหน้ากลุ่มโรงงานอุตสาหกรรม ทั้ง 6 จังหวัด ได้แก่ ชลบุรี ระยอง ฉะเชิงเทรา นครปฐม สมุทรปราการ สมุทรสาคร โดยเน้นกําชับเรื่องการตรวจตู้สินค้านําเข้าเศษพลาสติกที่ท่าเรือ และตรวจเปิดตู้สินค้าที่โรงงานผู้ขออนุญาต ให้เป็นไปตามระเบียบและข้อกฎหมาย โดยมี นายสุระ เพชรพิรุณ ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ รองอธิบดีกรมโรงงานอุตสาหกรรม และผู้บริหารกรมโรงงานอุตสาหกรรม เข้าร่วมประชุม ณ ห้องประชุม อก 2 ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้ทุกภาคส่วน ร่วมกันบูรณาการแก้ไขปัญหาฝุ่นละอองให้ได้โดยเร็ว
วันอังคารที่ 29 มกราคม 2562
นายกรัฐมนตรีสั่งการให้ทุกภาคส่วน ร่วมกันบูรณาการแก้ไขปัญหาฝุ่นละอองให้ได้โดยเร็ว
นายกรัฐมนตรีสั่งการให้ทุกภาคส่วน ร่วมกันบูรณาการแก้ไขปัญหาฝุ่นละอองให้ได้โดยเร็ว
วันนี้ (29 มกราคม 2562) เวลา 14.15 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์ภายหลังการประชุมคณะรัฐมนตรีถึงกรณีปัญหาค่าฝุ่นละออง PM 2.5 ที่มีผลกระทบต่อสุขภาพประชาชนว่า ตอนนี้เป็นปัญหาสําคัญถึงแม้อาจจะไม่สามารถแก้ให้หมดไปในระยะเวลาอันใกล้ แต่จะพยายามหามาตรการที่เหมาะสมทั้งระยะสั้น ระยะกลาง และระยะยาว เพื่อให้แก้ไขให้ได้โดยเร็ว
นายกรัฐมนตรีกล่าวต่อไปว่า ตอนนี้ได้มีการหารือกัน โดยจะให้คณะกรรมการสิ่งแวดล้อมแห่งชาติที่มี พลเอก ประวิตร วงษ์สุวรรณ เป็นประธานในการขับเคลื่อน และมีหลายหน่วยงานที่เกี่ยวข้อง ทั้งกระทรวงทรัพยากรธรรมชาติและสิ่งแวดล้อม กระทรวงสาธารณสุข กระทรวงวิทยาศาสตร์และเทคโนโลยี กระทรวงพาณิชย์ กระทรวงพลังงาน กระทรวงเกษตรและสหกรณ์ กรุงเทพมหานคร และตํารวจบูรณาการขับเคลื่อนร่วมกันทั้งระบบ
ทั้งนี้ ต้องแก้ที่ต้นทางต้นเหตุว่ามีใครที่เกี่ยวข้องบ้าง ซึ่งไม่ได้ตําหนิใครตามที่มีข่าวเสนอไป ตอนนี้ให้ไปบูรณาการกับภาคเอกชน โรงงานต่าง ๆ ที่จะช่วยลดมลภาวะนี้ได้อย่างไร ซึ่งมีกฎหมายที่จะบังคับควบคุมมลพิษแล้ว แต่จะต้องไปดูว่าทําแค่นั้น พอหรือไม่ หรืออาจจะจะต้องมีมาตรการพิเศษ เช่น หยุดเครื่องจักรในตอน เช้า - เย็นได้บ้างหรือไม่ โดยภาคเอกชนต้องมีส่วนร่วมในการแก้ไขด้วย ในส่วนของหลายประเทศมีกฎหมายเฉพาะ ในเชิงบูรณาการเรื่องนี้นั้น ขอเวลาศึกษาและนํามาปรับให้สอดคล้องกับบริบทของประเทศไทย
-----------------------------------
รัฐบาลไทย-ข่าวทำเนียบรัฐบาล-ปลัดสธ.กำชับจังหวัดชายแดนใต้ ใช้กลไกคกก.พัฒนาคุณภาพชีวิตระดับอำเภอขับเคลื่อนงานอนามัยแม่และเด็ก
วันอาทิตย์ที่ 15 ตุลาคม 2560
ปลัดสธ.กําชับจังหวัดชายแดนใต้ ใช้กลไกคกก.พัฒนาคุณภาพชีวิตระดับอําเภอขับเคลื่อนงานอนามัยแม่และเด็ก
ปลัดกระทรวงสาธารณสุข กําชับเจ้าหน้าที่สาธารณสุข 5 จังหวัดชายแดนใต้ให้ความสําคัญงานอนามัยแม่และเด็ก โดยใช้กลไกคณะกรรมการพัฒนาคุณภาพชีวิตระดับอําเภอขับเคลื่อนการทํางานภายใต้บริบทของพื้นที่ แก้ไขปัญหาแม่เสียชีวิต เด็กขาดออกซิเจนแรกคลอด
ปลัดกระทรวงสาธารณสุข กําชับเจ้าหน้าที่สาธารณสุข 5 จังหวัดชายแดนใต้ให้ความสําคัญงานอนามัยแม่และเด็ก โดยใช้กลไกคณะกรรมการพัฒนาคุณภาพชีวิตระดับอําเภอขับเคลื่อนการทํางานภายใต้บริบทของพื้นที่แก้ไขปัญหาแม่เสียชีวิต เด็กขาดออกซิเจนแรกคลอด
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่าจากการตรวจเยี่ยมการดําเนินงานตามยุทธศาสตร์กระทรวงสาธารณสุขในพื้นที่ 5 จังหวัดชายแดนใต้เมื่อต้นเดือนตุลาคม 2560 พบว่า บุคลากรสาธารณสุขยังคงทุ่มเททํางานในการดูแลสุขภาพประชาชน แม้ว่าจะมีข้อจํากัดในการปฏิบัติงานจากสถานการณ์ในพื้นที่ โดยปัญหาสุขภาพที่พบสูงเป็นอันดับแรกของพื้นที่คืองานอนามัยแม่และเด็ก ในรอบ 3 ปีที่ผ่านมาพบอัตราการเสียชีวิตมารดาสูงกว่าค่าเฉลี่ยของประเทศ และมีแนวโน้มอัตราภาวะขาดออกซิเจนในเด็กแรกเกิดสูงขึ้น ล่าสุดในปี 2560 คิดเป็น 28.69 ต่อการเกิดมีชีพ 1,000 คน สูงกว่าเป้าหมายที่กําหนดคือไม่เกิน 25 ต่อการเกิดมีชีพ 1,000 คน ในการแก้ไขปัญหาดังกล่าว จําเป็นต้องได้รับความร่วมมือจากทุกภาคส่วนและตามบริบทของพื้นที่ ภายใต้กลไกคณะกรรมการพัฒนาคุณภาพชีวิตระดับอําเภอ(District Health Board:DHB)ที่อยู่ใกล้ชิดกับประชาชน ขับเคลื่อนให้เกิดการประสานความร่วมมือในการบูรณาการการทํางาน ที่มีเป้าหมาย ทิศทาง และยุทธศาสตร์ร่วมกันระหว่างหน่วยงานของรัฐ ภาคเอกชน และภาคประชาชนอย่างเป็นองค์รวม นําไปสู่การพัฒนาอนามัยแม่และเด็ก เพื่อคุณภาพชีวิตที่ดี อย่างยั่งยืน
นายแพทย์เจษฎากล่าวต่อว่า รัฐบาล ได้กําหนดเป้าหมายสร้างเด็กไทย 4.0 มี 4Hคือ แข็งแรง เก่ง ดี มีวินัย ใฝ่เรียนรู้ บูรณาการความร่วมมือของกระทรวงและทุกภาคส่วนที่เกี่ยวข้อง ซึ่งต้องเตรียมความพร้อมของหญิงวัยเจริญพันธุ์ ติดตามมารดาฝากครรภ์คุณภาพให้ครบตามเกณฑ์ มีการเยี่ยมบ้านหลังคลอดดูแลสุขภาพมารดาและส่งเสริมการเลี้ยงลูกด้วยนมแม่ และประเมินส่งเสริมพัฒนาการเด็กตามช่วงวัย
ตุลาคม2/4************************************* 15 ตุลาคม 2560
รัฐบาลไทย-ข่าวทำเนียบรัฐบาล-ผู้บริหาร ก.อุตฯ ลงพื้นที่ตรวจโรงงานเอทานอล จ.สุพรรณบุรี หลังถูกร้องเรียนปล่อยน้ำเสียล้นบ่อกักเก็บท่วมชุมชน พร้อมสั่งหยุดประกอบกิจการโรงงาน
วันอังคารที่ 3 ตุลาคม 2560
ผู้บริหาร ก.อุตฯ ลงพื้นที่ตรวจโรงงานเอทานอล จ.สุพรรณบุรี หลังถูกร้องเรียนปล่อยน้ําเสียล้นบ่อกักเก็บท่วมชุมชน พร้อมสั่งหยุดประกอบกิจการโรงงาน
โฆษกกระทรวงอุตสาหกรรม เปิดเผยถึงกรณีโรงงานของบริษัท ไทย อะโกร เอ็นเนอร์ยี่ จํากัด (มหาชน) จ.สุพรรณบุรี โรงงานผลิตเอทานอลปล่อยน้ําเสียไหลปนกับน้ําฝนเข้าท่วมไร่นา ปลัดกระทรวงอุตสาหกรรม ได้สั่งการให้หยุดประกอบกิจการโรงงานทั้งหมดตั้งแต่บัดนี้เป็นต้นไป
นางสาวนิสากร จึงเจริญธรรม รองปลัดกระทรวงอุตสาหกรรม และโฆษกกระทรวงอุตสาหกรรม เปิดเผยถึงกรณีโรงงานของบริษัท ไทย อะโกร เอ็นเนอร์ยี่ จํากัด (มหาชน) ตั้งอยู่เลขที่ 9 หมู่ 10 ตําบลหนองมะค่าโมง อําเภอด่านช้าง จังหวัดสุพรรณบุรี ซึ่งเป็นโรงงานผลิตเอทานอลสําหรับใช้เป็นเชื้อเพลิงได้ปล่อยน้ําเสียไหลปนกับน้ําฝนเข้าท่วมไร่นาและบ้านเรือนประชาชน ทําให้ประชาชนบริเวณโรงพยาบาลส่งเสริมสุขภาพตําบลหนองมะค่าโมง ได้รับความเดือดร้อนนั้น
ล่าสุดวันนี้ (3 ต.ค.) นายพสุ โลหารชุน ปลัดกระทรวงอุตสาหกรรม ได้มอบหมายให้นายทองชัย ชวลิตพิเชฐ รองปลัดกระทรวงอุตสาหกรรม ลงพื้นที่พร้อมด้วยเจ้าหน้าที่จากกรมโรงงานอุตสาหกรรม เจ้าหน้าที่สํานักงานอุตสาหกรรมจังหวัดสุพรรณบุรี เพื่อตรวจสอบข้อเท็จจริงกรณีดังกล่าว ซึ่งก่อนหน้านี้สํานักงานอุตสาหกรรมจังหวัดสุพรรณบุรี นําโดยนายอนุสรณ์ ภู่พงศ์สกุล อุตสาหกรรมจังหวัดสุพรรณบุรี พร้อมเจ้าหน้าที่ลงตรวจสอบพื้นที่ดังกล่าวเมื่อวันที่ 1 – 2 ตุลาคม 2560 แล้ว โดยพบว่ามีน้ําเสียไหลล้นออกมาจากคันบ่อกักเก็บน้ําเสียของโรงงานไหลลงสู่แหล่งน้ําสาธารณะจํานวนมาก เนื่องจากบ่อมีปริมาตรการกักเก็บที่ไม่เพียงพอ อีกทั้งคันดินที่สร้างขึ้นมาเพื่อเป็นแนวป้องกันได้ถูกน้ําฝนกัดเซาะเสียหายจึงทําให้น้ําไหลเข้าท่วมพื้นที่
“สิ่งที่โรงงานต้องเร่งดําเนินการ ก็คือ 1) ให้หามาตรการลดปริมาณน้ําเสียที่กักเก็บในบ่อบําบัดน้ําเสียทั้งหมด เพื่อให้สามารถรับน้ําที่เกิดจากการประกอบกิจการโรงงานได้ทั้งหมด และให้มีปริมาณสํารองของบ่อกักเก็บเพื่อรองรับกรณีหากมีฝนตก 2) ให้ซ่อมแซมแนวป้องกันน้ําเสียบริเวณพื้นที่เพาะปลูกพืชไร่ของบริษัทฯ ให้มั่นคง แข็งแรง สามารถป้องกันการกัดเซาะของน้ําเสียและน้ําฝนอย่างมีประสิทธิภาพ และ 3) ให้หามาตรการในการกําจัดหรือบําบัดน้ําเสียที่ตกค้างตามแหล่งสาธารณะ ไร่นา และบริเวณบ้านพักของประชาชนในพื้นที่ หรือแหล่งอื่นๆที่มีน้ําเสียไหลล้น” นางสาวนิสากร กล่าว
รองปลัดกระทรวงอุตสาหกรรม และโฆษกกระทรวงอุตสาหกรรม กล่าวอีกว่า เท่าที่ได้รับรายงานขณะนี้ทางด้านผู้ประกอบการได้ซ่อมแซมคันบ่อที่โดนน้ํากันเซาะเสร็จเรียบร้อยแล้ว และอยู่ระหว่างการเสริมคันบ่อตรงบริเวณที่มีน้ําล้นบ่อ และหน่วยงานที่เกี่ยวข้องกําลังสํารวจความเสียหายจากผลกระทบที่เกิดขึ้นเพื่อให้ความช่วยเหลือและเยียวยา ซึ่งเกี่ยวกับเรื่องนี้ทางกระทรวงอุตสาหกรรมไม่ได้นิ่งนอนใจ จึงได้สั่งการให้บริษัท ไทย อะโกร เอ็นเนอร์ยี่ จํากัด (มหาชน) หยุดประกอบกิจการโรงงานทั้งหมดตั้งแต่บัดนี้เป็นต้นไป และให้ปรับปรุงแก้ไขให้แล้วเสร็จภายใน 15 พฤศจิกายน 2560